1.  ปัจจัยความเสี่ยง

    1.  ความเสี่ยงที่เกิดจากการที่สินทรัพย์อาจจะด้อยค่าลง

  1.1.1 เบี้ยประกันภัยค้างรับ

บริษัทฯ มีเบี้ยประกันภัยค้างรับ (ก่อนหักค่าเผื่อหนี้สงสัยจะสูญ) ณ วันที่ 31 ธันวาคม 2543 จำนวน
330.11 ล้านบาท แยกตามอายุหนี้ได้ดังนี้

หน่วย : พันบาท

อายุหนี้ค้างชำระ

ค้างไม่เกิน 3 เดือน 175,692

มากกว่า 3 เดือน ถึง 6 เดือน 42,632

มากกว่า 6 เดือน ถึง 12 เดือน 17,543

มากกว่า 12 เดือน 94,243

รวม 330,110

หัก ค่าเผื่อหนี้สงสัยจะสูญ (52,950)

เบี้ยประกันภัยค้างรับ-สุทธิ 277,160

บริษัทฯ มีจำนวนค่าเผื่อหนี้สงสัยจะสูญสำหรับเบี้ยประกันภัยค้างรับ ณ วันที่ 31 ธันวาคม 2543
ทั้งสิ้น 52.95 ล้านบาท ซึ่งสูงกว่า ณ สิ้นปี 2542 เป็นจำนวน 1.43 ล้านบาท อนึ่งลูกหนี้ที่บริษัทฯ
ได้ตั้งค่าเผื่อหนี้สงสัยจะสูญลูกหนี้ที่ค้างชำระเงินมานานเกินกว่า 1 ปี ซึ่งบริษัทฯได้
ติดตามเร่งรัดหนี้อย่างจริงจังแล้ว ลูกหนี้ยังไม่ชำระเงิน

  1.1.2 เงินลงทุนในหลักทรัพย์

เงินลงทุนในหลักทรัพย์ก่อนหักค่าเผื่อการปรับมูลค่าของเงินลงทุนเมื่อสิ้นปี 2543 มีจำนวนทั้งสิ้น
687.15 ล้านบาท ประกอบด้วยพันธบัตร 168.16 ล้านบาท หุ้นทุน 64.88 ล้านบาท หุ้นกู้ 103.86
ล้านบาท ตั๋วเงิน 149.28 ล้านบาท หลักทรัพย์อื่น ซึ่งส่วนใหญ่เป็นหน่วบลงทุน 200.97 ล้านบาท

บริษัทฯ ได้ตั้งค่าเผื่อการลดค่าของเงินลงทุนในหลักทรัพย์
โดยถือปฏิบัติตามมาตรฐานบัญชีเป็นจำนวนทั้งสิ้น 26.94 ล้านบาท ซึ่งสูงกว่าปี 2542 เป็นจำนวน
3.03 ล้านบาท เนื่องจากบริษัทฯ
มีกำไรจากการเปลี่ยนแปลงมูลค่าของเงินลงทุนในหลักทรัพย์เพื่อค้าจำนวน 2.61 ล้านบาท
แต่มีผลขาดทุนที่ยังไม่เกิดขึ้น เนื่องจากการเปลี่ยนแปลงมูลค่าของเงินลงทุนเพิ่มขึ้นในระหว่างปี
2543 จำนวน 5.64 ล้านบาท

อนึ่ง บริษัทฯ มีนโยบายที่จะลงทุนในหลักทรัพย์ด้วยความระมัดระวัง
โดยได้ลงทุนในพันธบัตรรัฐบาลหรือรัฐวิสาหกิจที่กระทรวงการคลังค้ำประกันเป็นจำนวนถึงร้อยละ
25.47 ของหลักทรัพย์ทั้งสิ้น ส่วนหลักทรัพย์ที่เหลือ บริษัทฯ
เลือกลงทุนในหลักทรัพย์ที่มีพื้นฐานดีเป็นสำคัญ

  1.1.3 เงินให้กู้

เงินให้กู้ยืมก่อนหักค่าเผื่อหนี้สงสัยจะสูญเมื่อสิ้นปี 2543 มีจำนวน 129.34 ล้านบาท บริษัทฯ
มีลูกหนี้เงินให้กู้ยืมที่มิได้ชำระหนี้ภายในเวลาที่กำหนด แยกตามอายุหนี้ที่ค้างชำระได้ดังนี้

  หน่วย : พันบาท

อายุหนี้ค้างชำระ จำนวนเงินต้น ดอกเบี้ย รวม

ค้างไม่เกิน 3 เดือน 24,230 1,131 25,361

มากกว่า 3 เดือน ถึง 6 เดือน - - -

มากกว่า 6 เดือน ถึง 12 เดือน 315 15 330

มากกว่า 12 เดือน 70,771 29,887 100,658

รวม 95,316 31,033 126,349

หัก ค่าเผื่อหนี้สงสัยจะสูญ (18,260)

เงินให้กู้ยืมสุทธิ 108,089

มูลค่าหลักทรัพย์ค้ำประกัน 153,254

บริษัทฯ มีจำนวนค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2543 เป็นจำนวนทั้งสิ้น 18.26
ล้านบาท ซึ่งสูงกว่า ณ สิ้นปี 2542 จำนวน 11.03 ล้านบาท อนึ่งบริษัทฯ
ได้ฟ้องร้องดำเนินคดีกับลูกหนี้ที่ค้างชำระ เกินกว่า 12 เดือนขึ้นไปแล้ว ในปี 2543 บริษัทฯ
ได้ทำการประเมินหลักทรัพย์ที่ลูกหนี้ผิดนัดชำระเกินกว่า 12 เดือนได้จำนองเป็นหลักประกันเงินกู้
และจำเป็นต้องตั้งสำรองเพิ่มขึ้นสำหรับลูกหนี้บางราย บริษัทฯ
มีนโยบายที่จะประเมินราคาที่ดินทุกแปลง ที่ใช้เป็นหลักประกันหนี้ของลูกหนี้ที่ผิดนัดชำระเกินกว่า 12
เดือน โดยจะจัดให้มีการประเมินใหม่ทุก 2 ปี
ทั้งนี้ขึ้นอยู่กับภาวะเศรษฐกิจที่อาจเปลี่ยนแปลงในอนาคต

  1.1.4 ลูกหนี้เช็คคืน

ลูกหนี้เช็คคืน ณ สิ้นวันที่ 31 ธันวาคม 2543 (ก่อนหักค่าเผื่อหนี้สงสัยจะสูญ) มีจำนวน 19.59
ล้านบาท บริษัทฯ ได้ตั้งค่าเผื่อหนี้สงสัยจะสูญในปีบัญชีเดียวกัน ทั้งสิ้น 9.83 ล้านบาท
ทำให้มีลูกหนี้เช็คคืนสุทธิ ณ สิ้นปี 2543 จำนวน 9.75 ล้านบาท
ทั้งนี้ลูกหนี้ดังกล่าวค้างชำระเงินต่อบริษัทฯ เป็นเวลานานกว่า 1 ปี และบริษัทฯ
ได้ทบทวนแล้วเห็นว่าไม่มีศักยภาพที่จะชำระเงินคืนบริษัทฯ ได้ แม้ว่าบริษัทฯ
จะได้ติดตามให้ลูกหนี้ชำระเงินแล้ว

กล่าวโดยสรุปได้ว่าบริษัทฯ ได้ตั้งค่าเผื่อหนี้สงสัยจะสูญของลูกหนี้เบี้ยประกันภัยค้างรับ เงินให้กู้
และลูกหนี้เช็คคืนตามที่กล่าวในข้อ 1.1.1, 1.1.3 และ 1.1.4
โดยพิจารณาจากประสบการณ์ในการชำระหนี้ ประกอบกับการประเมินฐานะการเงิน
และมูลค่าประเมินของหลักประกันของลูกหนี้แต่ละราย ทั้งนี้ ลูกหนี้เบี้ยประกันภัยค้างรับที่บริษัทฯ
ไม่ได้ตั้งค่าเผื่อหนี้สงสัยจะสูญยังเป็นตัวแทน และมีธุรกรรมกับบริษัทฯ อย่างสม่ำเสมอ ซึ่งบริษัทฯ
คาดว่าจะสามารถเรียกเก็บค่าเบี้ยประกันภัยค้างรับที่คงค้างจากตัวแทนดังกล่าวได้
ทั้งนี้การตั้งค่าเผื่อหนี้สงสัยจะสูญเพิ่มขึ้นดังกล่าวแล้วข้างต้นจะเป็นผลดีกับบริษัทฯ ในระยะยาว
เพราะเป็นการลดความเสี่ยงที่บริษัทฯ
จะได้รับผลกระทบจากการด้อยค่าลงของลูกหนี้เก่าที่ค้างชำระเงินมาแต่เดิม

2.  ความเสี่ยงที่เกิดจากธุรกิจประกันวินาศภัย

ธุรกิจประกันวินาศภัยทำหน้าที่รับเสี่ยงภัยแทนผู้เอาประกัน ดังนั้น บริษัทฯ
จึงได้กระจายความเสี่ยงภัยดังกล่าวไปยังผู้รับประกันภัยต่อ
ซึ่งทำหน้าที่เป็นผู้รับเอาความเสี่ยงจากธุรกิจประกันภัยต่อจากผู้รับประกันภัยรายอื่นๆ

3.  ความเสี่ยงเนื่องจากการเปิดเสรีธุรกิจประกันวินาศภัย

การที่กระทรวงพาณิชย์มีนโยบายที่จะเปิดเสรีธุรกิจประกันวินาศภัย
ย่อมจะนำมาซึ่งการแข่งขันที่เข้มข้นขึ้น บริษัทฯ ได้เตรียมตัวให้พร้อมสำหรับเรื่องดังกล่าว
โดยจัดเตรียมเงินกองทุนให้อยู่ในระดับแข็งแรง ป้องกันมิให้มีปัญหาในเรื่องสภาพคล่อง
ปรับปรุงคุณภาพของการให้บริการ และยกระดับความรู้ความสามารถของพนักงาน
เพื่อเสริมสร้างความสามารถในการแข่งขัน